LLANGYNHAFAL COMMUNITY COUNCIL/CYNGOR CYMUNED LLANGYNHAFAL

                                                                                                                                           Tudalen 348
Cofnodion cyfarfod y Cyngor Cymuned a gynhaliwyd yn y Ganolfan Gymuned ar                          8 Gorffennaf, 2026 i drafod cais cynllunio 
YN BRESENNOL – Y Cynghorwyr Bryan Jones (Cadeirydd), Paul Evans, David Taylor a Iona Pierce ynghyd â’r Clerc (John Roberts).
1. YMDDIHEURIADAU – Y Cynghorwyr Huw Jones, Ian Jones, Kevin Shenton ac Andy Mitchelmore.                                .
2. Datgan buddiannau – nid oedd buddiannau i’w datgan.                                                                

3. CAIS CYNLLUNIO – trafod y canlynol
Tafarn y Golden Lion Inn, Llangynhafal Cyf 22/2026/0259/PF – Newid defnydd i droi tafarn yn dŷ preswyl a gwaith cysylltiedig.
Cyfeiriodd yr aelodau at y Cyfarfod Cymuned Agored a gynhaliwyd yn gynharach yn y noson. Roedd nifer fawr wedi dod i’r cyfarfod ac roedd cefnogaeth frwd o blaid cadw’r Golden Lion yn dafarn a gwrthwynebiad cryf i’r cais cynllunio. 
Mewn perthynas â’r uchod,                                                                                                                               Penderfynwyd – bod gan y Cyngor Cymuned wrthwynebiad cryf i’r cais i newid defnydd yr eiddo ar y sail (i) nad yw’r cais yn bodloni’r meini prawf ar gyfer newid defnydd fel y’u nodir yng Nghynllun Datblygu Lleol Sir Ddinbych a deddfwriaeth Llywodraeth Cymru, gan gynnwys Deddf Llesiant Cenedlaethau’r Dyfodol (Cymru) 2015, a (ii) oherwydd maint y gefnogaeth leol a fynegwyd yn y Cyfarfod Agored o blaid cadw’r Golden Lion yn dafarn, roedd yr aelodau’n teimlo y dylid rhoi pob cyfle i’r gymuned ystyried yr holl ganlyniadau posibl cyn caniatáu unrhyw newid defnydd.   
Cytunwyd i anfon llythyr at y Pennaeth Cynllunio yn tynnu sylw at yr uchod ac yn amlinellu’r pam mae’r Cyngor Cymuned o’r farn nad yw gofynion y polisïau a ganlyn yn y Cynllun Datblygu Lleol wedi’u bodloni:                                                                                                            (i) Cyfleusterau Cymunedol – Polisi BSC12.                                                                                                                   (ii) Siopau a gwasanaethau lleol – Polisi PSE10                                                                                                               (iii) Diogelu Cyflogaeth Wledig – Polisi PSE3                                                                                             (iv) Diogelu’r Diwydiant Twristiaeth Awyr Agored  – Polisi PSE14                                                                                     (v) Yr effaith ar y Gymraeg – Polisi RD5


